Bekkasinar

Bekkasinar er ei biologisk slekt Gallinago av 17 fugleartar i snipefamilien, Scolopacidae. Dei er karakteriserte av eit særs langt, tynnt nebb og kamuflasjefarga fjørdrakt. Gallinago-bekkasinar har ein nesten verdsomspennande distribusjon. Saman med kvartbekkasin, einaste medlemmen i slekta Lymnocryptes, utgjer  Gallinago-bekkasinar alle artar med det norske fellesnamnet bekkasin.

 Skildring 
Bekkasinar søkjer etter virvellause dyr i gjørme med det lange nebbet i ei symaskinrørsle. Nebbet til bekkasinen er kjenslevart til det ekstreme gjennom ei rekkje tynne nervetrådar som høyrer til det femte paret av nervar. Dei går nesten til spissen og endar umiddelbart under den mjuke underhuda i ei rekkje av celler. Dei gjev denne delen av overflata av overnebbet ein bikakeliknande utsjånad. Dermed blir nebbet eit mykje ømfintleg føleorgan, og med hjelp av dette, er dei samstundes i stand til å identifisere kva slags objekt dei treffer når dei søkjer i jord og gjørme, jamvel om desse objekta er heilt ute av syne.Newton, Alfred (1911). Snipe. I Chisholm, Hugh. Encyclopædia Britannica (Eleventh ed.). Cambridge University Press.

Dei fleste bekkasinar har særeigne fluktspel, vanlegvis gjeve ved daggry eller skumring, der dei pressar luft på tvers av ytre stjertfjør for å skape vibrasjonar som dannar lydar under korte stup i lufta.

 Taksonomi 
Bekkasinar er ein del av snipefamilien Scolopacidae. Dei 17 typiske bekkasinane i slekta Gallinago er dei næraste slektningane av rugder, medan dei mindre slektene Coenocorypha og Lymnocryptes representerer tidlegare divergensar i bekkasin-rugde-kladen.Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. BMC Evol. Biol. 4: 28.  PDF fulltext  Supplementary Material 

Kvartbekkasin, Lymnocryptes, er avgrensa til Asia og Europa. Liknande fuglar, dvergrugder i slekta Coenocorypha, finst berre på dei ytre øyane i New Zealand. Dei tre artane av riksesniper liknar òg bekkasinar, men er ikkje nært relatert til dei typiske bekkasinar, og er plassert i sin eigen familie, Rostratulidae.

 Artslista 
Gallinago-bekkasinane i rekkjefølgje etter Clementslista versjon 6.5 frå desember 2010  med norske namn etter Norske navn på verdens fugler. 
Fjellbekkasin, Gallinago solitaria
Japanbekkasin, Gallinago hardwickii
Himalayabekkasin, Gallinago nemoricola
Dobbeltbekkasin, Gallinago media
Indianarbekkasin, Gallinago delicata
Enkeltbekkasin, Gallinago gallinago
Søramerikabekkasin, Gallinago paraguaiae
Punabekkasin, Gallinago andina
Edelbekkasin, Gallinago nobilis
Kjempebekkasin, Gallinago undulata
Nordandesbekkasin, Gallinago jamesoni
Sørandesbekkasin, Gallinago stricklandii
Keisarbekkasin, Gallinago imperialis
Sibirbekkasin, Gallinago stenura
Bajkalbekkasin, Gallinago megala
Afrikabekkasin, Gallinago nigripennis
Madagaskarbekkasin, Gallinago macrodactyla

 Kjelder 
Første versjon av denne artikkelen bygger på «Snipe» frå , den 22. juni 2011

 Bakgrunnsstoff 

 Videoar av bekkasinane hos the Internet Bird Collection

Kategori:Snipefamilien
Kategori:Fugleslekter